**Organizacija nadstandardnih dejavnosti v vrtcu**

Za otroke pred vstopom v šolo že vrsto let organiziramo letovanje in plavalni tečaj, kar za veliko staršev pomeni večje finančno breme, zato ti dve nadstandardni dejavnosti ponudimo otrokom le v zadnjem letu, ko so še naši varovanci in si tako prizadevamo, da se dejavnosti ob možnosti subvencioniranja udeležijo prav vsi otroci.

V oddelkih Miškolini, Ribice in Metulji so običajno poleg otrok, ki so v vrtcu zadnje leto pred šolo tudi otroci, ki bodo vrtec obiskovali še eno leto in bodo v oddelku 5-6 let še naslednje leto. Večina njihovih vrstnikov (otroci istega letnika) je v oddelkih Miške in Zajčki in ti otroci bodo le enkrat v oddelku starosti 5-6 let.

Z vidika zagotavljanja enakih možnosti letovanje in plavalni tečaj omogočimo le otrokom pred vstopom v šolo, njihovim sošolcem iz oddelkov 5-6 let, ki so mlajši letnik, pa sta ti dve dejavnosti omogočeni v naslednjem letu, ko bodo v oddelku skupaj s svojimi bodočimi sošolci.

Če bi v letovanje vključili tudi mlajše otroke iz oddelkov 5-6 let bi oni imeli možnost dvakratne udeležbe, kar ni pravično do ostalih otrok istega letnika, ki so v oddelkih 4-5 let.

Strokovne delavke oddelkov 5-6 let otrokom, ki so mlajši letnik, vedno obrazložijo, da se bodo letovanja in plavalnega tečaja udeležili naslednje leto s prijatelji, s katerimi bodo potem sošolci tudi v šoli. Otroci to običajno razumejo in večjih težav v zvezi s tem ne zaznavamo.

Določene dejavnosti, ki za starše ne pomenijo večjega finančnega bremena, v oddelkih 5 – 6 let organiziramo za vse otroke, ne glede na letnik rojstva (noč v vrtcu, zaključna ekskurzija).

Žužemberk, 27. 9. 2022 Svetovalna delavka za vrtec

ga. Tanja Fabjančič